67. ΑΠΟΦΑΣΙΣ ΥΠΟΥΡΓΟΥ ΕΣΩΤΕΡΙΚΩΝ Αριθ.50182 της 4/14 Ιουλ. 1978 (ΦΕΚ Β΄ 618) Περί αυξήσεως εκ 10% των εις τους Προϋπολογισμούς των Κοινοτήτων, ων το προσωπικόν δεν υπάγεται εις τας διατάξεις του Α΄ Βιβλίου του Ν.Δ.1140/1972, αναγραφομένων χρηματικών ποσών δια την πληρωμήν των τακτικών υπαλλήλων. Έχοντες υπόψη: 1.Τας διατάξεις του άρθρ.7 του Νόμ.292/76 «περί ρυθμίσεως θεμάτων καταστάσεως γραμματέων μη υπαγομένων εις τας διατάξεις του Α΄ Βιβλίου του Ν.Δ.1140/72», δι’ ου ορίζεται ότι, δι’ αποφάσεως του Υπουργού Εσωτερικών δύναται να προσαυξάνονται τα αναγραφόμενα εις τους προϋπολογισμούς των κοινοτήτων χρηματικά ποσά δια την πληρωμήν των αποδοχών των τακτικών υπαλλήλων αυτών κατ’ έτος μέχρι 10%. 2.Την υπ’ αριθ.25639/30.3.1978 απόφασιν ημών δι’ ής επεξετάθησαν αι διατάξεις του Νόμ.754/1978 εις τους υπαλλήλους των ΟΤΑ. 3.Την υπ’ αριθ.99685 από 19ης Δεκ. 1977 απόφασιν του Πρωθυπουργού και του Υπουργού Εσωτερικών «περί μεταβιβάσεως αρμοδιοτήτων εις τον Υφυπουργόν Εσωτερικών». 4.Την υπ’ αριθ.21089/2633/77 απόφασιν ημών, δι’ ης ηυξήθη η κατά το έτος 1975 εγγεγραμμένη εις τους οικείους προϋπολογισμούς των ανωτέρω Κοινοτήτων ετησία δαπάνη μισθοδοσίας των παρ’ αυταίς υπηρετούντων υπαλλήλων εις ποσοστόν 10%. 5.Το γεγονός ότι, αι από του έτους 1975 και εφ’ εξής, δοθείσαι αυξήσεις αποδοχών των δημοσίων υπαλλήλων επεξετάθησαν αναλόγως και εις τους τακτικούς υπαλλήλους των εν λόγω Κοινοτήτων και ότι επί σκοπώ επαρκείας των πιστώσεων του οικείου Λογαριασμού του άρθρ.35 του Ν.Δ. 4541/1966 επιβάλλεται η αύξησις της μέχρι τούδε οικονομικής συμβολής των κοινοτήτων αυτών, αποφασίζομεν: Αυξάνομεν την κατά το έτος 1975 εγγεγραμμένην εις τους οικείους προϋπολογισμούς των ανωτέρω Κοινοτήτων ετησίαν δαπάνην μισθοδοσίας των παρ’ αυταίς υπηρετούντων υπαλλήλων εις ποσοστόν 10% εισέτι, ήτοι, σύνολον 20%. Η παρούσα δημοσιευθήτω δια της Εφημερίδος της Κυβερνήσεως. (Αντί για τη σελ.140,407(α) Σελ.140,407(β) Τεύχος Ε11-Σελ.85 Κατάσταση Δημοτικών και Κοινοτικών Υπαλλήλων 3.Β.β.66-67

[Source: greek_legal_code_raptarchis | Tokens: 1787]